ai4bharat/Pralekha huggingface dataset:
நிதி அமைச்சகம்
நிதி மற்றும் நிறுவன விவகாரங்கள் அமைச்சகங்களின் பொறுப்பை மீண்டும் ஏற்றார் மத்திய அமைச்சர் திரு. அருண் ஜேட்லி
மத்திய அமைச்சர் திரு. அருண் ஜேட்லி மூன்று மாத கால இடைவெளிக்குப் பின் இன்று நிதி மற்றும் நிறுவன விவகாரங்கள் அமைச்சக பொறுப்பை மீண்டும் ஏற்றுக் கொண்டார். மீண்டும் நிதியமைச்சராக பொறுப்பேற்றுக் கொண்ட திரு. ஜேட்லி, நிதித் துறை செயலர் டாக்டர் ஹஸ்முக் ஆதியா, செயலர்  திரு. ஏ.என். ஜா, செயலர்  திரு. ராஜீவ் குமார், செயலர்  திரு. இஞெட்டி ஸ்ரீநிவாஸ், மத்திய நேரடி வரிகள் வாரியத் தலைவர் திரு. சுசில் சந்திரா மற்றும் சி.பி.ஐ.சி. தலைவர் திரு. எஸ். ரமேஷ் உள்ளிட்டோருடன் முதலாவது கூட்டத்தில் ஆலோசனை நடத்தினார்.
முன்னதாக பிரதமரின் ஆலோசனையின் பேரில் நிதி மற்றும் நிறுவன விவகாரங்கள் துறைகளை திரு. அருண் ஜேட்லிக்கு ஒதுக்கி குடியரசு தலைவர் உத்தரவிட்டிருந்தார்.
நுகர்வோர் நலன், உணவு மற்றும் பொது விநியோகம் அமைச்சகம்
நகர்ப்புறத்தில் 75% மற்றும் கிராமப்பகுதிகளில் 50% மக்களுக்கு தேசிய உணவுப்பாதுகாப்பு சட்டம் 2013 பயனளிக்கிறது
தமிழ்நாட்டிலும், புதுச்சேரியிலும் 100% பயனாளிகள் பயனடைந்துள்ளனர்
நகர்ப்புறத்தில் 75% மற்றும் கிராமப்பகுதிகளில் 50% மக்களுக்கு தேசிய உணவுப்பாதுகாப்பு சட்டம் 2013 பயனளிக்கிறது என்றும் இலக்கு நிர்ணயிக்கப்பட்ட பொது விநியோக முறையின் கீழ், அதிகபட்ச மானியத்துடன் இவர்கள் உணவு தானியங்களை பெறுகிறார்கள் என்றும், மத்திய உணவு, நுகர்வோர் நலன், பொதுவிநியோகத்துறை இணையமைச்சர் சாத்வி நிரஞ்சன் ஜோதி தெரிவித்துள்ளார். நாடாளுமன்ற மாநிலங்களவையில் இன்று எழுத்து மூலம் அளித்த பதிலில் இதனை தெரிவித்தார்.
இந்த சட்டத்தின் மூலம் 2011 மக்கள் தொகை கணக்கெடுப்பின்படி, 81.35 கோடி மக்கள் பயனடைந்துள்ளனர். இவர்களில் தமிழ்நாட்டில் ஒப்புதல் அளிக்கப்பட்ட 36 கோடியே 47 லட்சம் பயனாளிகள் முழுமையாக பயனடைந்துள்ளனர். புதுச்சேரி யூனியன் பிரதேசத்தில் 6 லட்சத்து 34 ஆயிரம் பயனாளிகளும் பயனடைந்து இருப்பதாக அமைச்சர் கூறினார்.
இந்த சட்டத்தின் கீழ், அந்த்யோதயா அன்னை யோஜனா திட்டம் மற்றும் நலிந்த பிரிவு மக்களுக்கு 2023 ஜனவரி 1 முதல் விலையின்றி உணவு தானியங்கள் வழங்க மத்திய அரசு தற்போது முடிவு செய்துள்ளது. இதற்கு ஆகும் செலவை மத்திய அரசு ஏற்றுக்கொள்ளும் என்றும் அறிவிக்கப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத்தகவல்கள் குணமடைந்தோர் விகிதம் 52.47 விழுக்காடாக அதிகரிப்பு
கொவிட்-19வுடன் இணைந்துள்ள களங்கத்தை நீக்குவதற்கான கையேட்டை மத்திய சுகாதார குடும்பநல அமைச்சகம் வெளியிட்டது
கடந்த 24 மணி நேரத்தில், 10,215 கொவிட்-19 நோயாளிகள் குணமடைந்துள்ளனர். மொத்தம் 1,80,012 நோயாளிகள் இதுவரை குணமடைந்துள்ளனர். குணமடைவோர் விகிதம் 52.47 விழுக்காடாக அதிகரித்துள்ளது. கொவிட்-19 தொற்று உறுதிப்படுத்தப்பட்ட நோயாளிகளில் பாதி பேருக்கு மேல் குணமடைந்துள்ளனர் என்பதை இது எடுத்துக்காட்டுகிறது
தற்போது 1,53,178 கொவிட் நோயாளி்கள் மருத்துவக் கண்காணிப்பில் உள்ளனர்.
கொவிட்-19 தொற்றால் பாதிக்கப்பட்டவர்கள், பாதிக்கப்பட்டு குணமடைந்தவர்கள், முன்னணியில் உள்ள மருத்துவப் பணியாளர்கள், அவர்களின் குடும்பத்தினர் ஆகியோர் கொவிட்-19 தொடர்பாக எதிர்கொள்ளும் களங்கத்தை  துடைப்பதற்காக மத்திய சுகாதாரம் மற்றும் குடும்ப நல அமைச்சகம் விரிவான கையேடு ஒன்றை வெளியிட்டுள்ளது. இதனைக் கீழ்காணும் இணைப்பிலிருந்து பதிவிறக்கம் செய்து கொள்ளலாம் : https://www.mohfw.gov.in/pdf/GuidetoaddressstigmaassociatedwithCOVID19.pdf
-----
(
சுற்றுலா அமைச்சகம்
இந்தியாவின் 'மறைந்திருக்கும் மாணிக்கங்களை' வெளிக்கொண்டு வந்த சுற்றுலா அமைச்சகத்தின் இணைய கருத்தரங்கு
நமது நாட்டைப் பாருங்கள் என்ற வரிசையின் கீழ் 'இந்தியாவின் மறைந்திருக்கும் மாணிக்கங்கள்' என்ற தலைப்பிலான இணைய கருத்தரங்கை 2020 நவம்பர் 21 அன்று மத்திய சுற்றுலா அமைச்சகம் நடத்தியது.
எழுத்தாளர், சுற்றுலா ஆர்வலர் உட்பட பன்முகத் திறமைகள் கொண்ட திருமிகு பிந்து மேனன் இந்த இணைய கருத்தரங்கை வழங்கினார்.
கேரளாவில் உள்ள அமரம்பலம், கோவாவில் உள்ள தூத்சாகர் மற்றும் மகாராஷ்டிராவில் உள்ள தகானு ஆகிய இடங்களைப் பற்றிய சுவாரசியமான பல தகவல்களை அவர் வழங்கினார்.
இந்த இணைய கருத்தரங்கு வரிசையை https://www.youtube.com/channel/UCbzIbBmMvtvH7d6Zo_ZEHDA/featured என்னும் முகவரியிலும், சுற்றுலா அமைச்சகத்தின் சமூக வலைதள பக்கங்களிலும் காணலாம்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1674757
நுகர்வோர் நலன், உணவு மற்றும் பொது விநியோகம் அமைச்சகம்
400 லட்சம் மெட்ரிக் டன் கோதுமை குறைந்தபட்ச ஆதரவு விலையில் கொள்முதல்: கடந்த வருடத்தை விட 13% அதிகம்
தற்போதைய ராபி சந்தைப்படுத்துதல் பருவம் 2021-22-ன் போது உத்தரப் பிரதேசம், மத்தியப் பிரதேசம், பிகார், ராஜஸ்தான், தில்லி, இமாச்சலப் பிரதேசம் மற்றும் ஜம்மு காஷ்மீர் ஆகிய மாநிலங்களில் குறைந்தபட்ச ஆதரவு விலைக்கு கோதுமை கொள்முதல் தொய்வின்றி நடைபெற்று வருகிறது.
கடந்த வருடம் இதே காலகட்டத்தில் 335.09 லட்சம் மெட்ரிக் டன் கோதுமை கொள்முதல் செய்யப்பட்ட நிலையில், இந்தாண்டு மே 27 வரை 400.45 லட்சம் மெட்ரிக் டன் கொள்முதல் செய்யப்பட்டுள்ளது. இது வரை செய்யப்பட்டதில் இது தான் அதிக கொள்முதல் ஆகும். முந்தைய அதிக கொள்முதலாக 2020-21-ன் ராபி பருவத்தில் செய்யப்பட்ட 389.92 லட்சம் மெட்ரிக் டன் இருந்தது.
குறைந்தபட்ச ஆதரவு விலையான ரூ 79,088.77 கோடியுடன் சுமார் 42.36 லட்சம் விவசாயிகள் நடப்பு ராபி சந்தைப்படுத்துதல் பருவ கொள்முதல் நடவடிக்கைகளினால் ஏற்கனவே பலனடைந்துள்ளனர்.
தற்போதைய காரிப் சந்தைப்படுத்துதல் பருவம் 2020-21-ன் போது குறைந்தபட்ச ஆதரவு விலைக்கு நெல் கொள்முதல் தொய்வின்றி நடைபெற்று வருகிறது.
கடந்த வருடம் இதே காலகட்டத்தில் 716.34 லட்சம் மெட்ரிக் டன் நெல் கொள்முதல் செய்யப்பட்ட நிலையில், இந்தாண்டு மே 27 வரை 780.15 லட்சம் மெட்ரிக் டன் நெல்  கொள்முதல் செய்யப்பட்டுள்ளது.
குறைந்தபட்ச ஆதரவு விலையான ரூ 1,47,293.37 கோடியுடன் சுமார் 115.95 லட்சம் விவசாயிகள் நடப்பு காரிப் சந்தைப்படுத்துதல் பருவ கொள்முதல் நடவடிக்கைகளினால் ஏற்கனவே பலனடைந்துள்ளனர்.
மேலும், மாநிலங்களிலிருந்து வந்திருந்த கோரிக்கைகளின் அடிப்படையில், தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, மத்தியப் பிரதேசம், உத்தரப் பிரதேசம், ஒடிசா, ராஜஸ்தான் மற்றும் ஆந்திரப்பிரதேசத்தில் விலை ஆதரவு திட்டத்தின் கீழ் 107.37 லட்சம் மெட்ரிக் டன் பருப்பு மற்றும் எண்ணெய் விதைகளை கொள்முதல் செய்ய ஒப்புதல் வழங்கப்பட்டுள்ளது.
2021 மே 27 வரை, 7,04,651.48 மெட்ரிக் டன் எடையிலான தானியங்களை ரூபாய் 3,690.07 கோடி குறைந்தபட்ச ஆதரவு விலைக்கு, தமிழ்நாடு, கர்நாடகா, ஆந்திரப் பிரதேசம், மத்தியப் பிரதேசம், மகாராஷ்டிரா, குஜராத், உத்தரப் பிரதேசம், அரியானா மற்றும் ராஜஸ்தான் ஆகிய மாநிலங்களில் உள்ள 4,18,896 விவசாயிகள் பயனடையும் வகையில் தனது முகமைகள் மூலம் அரசு கொள்முதல் செய்துள்ளது.
அதே போன்று, 5089 மெட்ரிக் டன் கொப்பரை கர்நாடகா மற்றும் தமிழ்நாட்டில் உள்ள 3961 விவசாயிகளிடம் இருந்து ரூபாய் 52.40 கோடி குறைந்தபட்ச ஆதார விலைக்கு கொள்முதல் செய்யப்பட்டுள்ளது.
மத்திய அமைச்சரவை
இந்தியா மற்றும் இங்கிலாந்து இடையே வானிலை மற்றும் பருவநிலை அறிவியலில் ஒத்துழைப்பு குறித்து மத்திய அமைச்சரவைக்கு எடுத்துரைக்கப்பட்டது
இந்தியா மற்றும் இங்கிலாந்து இடையே வானிலை மற்றும் பருவநிலை அறிவியலில் ஒத்துழைப்பு குறித்து மத்திய அமைச்சரவைக்கு எடுத்துரைக்கப்பட்டது. இதற்கான புரிந்துணர்வு ஒப்பந்தம் ஜனவரி 28, 2019 அன்று கையெழுத்திடப்பட்டது. இதன் கீழ் இந்தியா மற்றும் இங்கிலாந்து இடையே வானிலை மற்றும் பருவநிலை அறிவியல் துறையில் சேவை சார்ந்த கூட்டமைப்புக்கான அமலாக்க ஒப்பந்தமும் கையெழுத்திடப்படும்.
சுகாதாரம் மற்றும் குடும்ப நலத்துறை அமைச்சகம்
ஒரு கோடி மருத்துவ ஆலோசனைகளை நிறைவு செய்தது மத்திய சுகாதாரத்துறை அமைச்சகத்தின் இ-சஞ்சீவனி திட்டம்
தேசிய தொலைதூர மருத்துவச் சேவையான இ-சீஞ்சீவனி, நாடு முழுவதும் ஒரு கோடிக்கு மேற்பட்ட மருத்துவ ஆலோசனைகளை நடத்தியுள்ளது. கடந்த 10 மாதங்களில் இதன் வளர்ச்சி 1000 சதவீதம் உயர்ந்துள்ளது.
கடந்த 2020-ஆம் ஆண்டு செப்டம்பர் மாதத்தில் 1,60,807 மருத்துவ ஆலோசனைகளுக்குப் பயன்படுத்தப்பட்ட தேசிய தொலைதூர மருத்துவ சேவை, 2021 ஜூலை மாதத்தில் 16,50,822 மருத்துவ ஆலோசனைகளுக்குப் பயன்படுத்தப்பட்டது.
நாட்டில் இணையதள வசதி 50 சதவீதத்துக்கும் குறைவாக உள்ள நிலையிலும், மத்திய சுகாதார அமைச்சகத்தின் இந்தப் புத்தாக்க டிஜிட்டல் சுகாதார முயற்சி, புவியியல் மற்றும் நேரத் தடைகளை முறியடித்து சாதனை படைத்துள்ளது.
தற்போது நாள் ஒன்றுக்கு இ-சஞ்சீவனி நெட்வொர்க், 75,000 நோயாளிகளுக்கு மருத்துவ ஆலோசனைகளை வழங்கி வருகிறது.
இந்த தேசிய தொலைத்தொடர்பு மருத்துவச் சேவை இரண்டாம் நிலை மற்றும் 3ஆம் நிலை நகரங்களிலும் பிரபலமடைந்துள்ளது. தமிழகத்தில் சேலத்தில் 2,34,736 ஆலோசனைகள், இ-சஞ்சீவனி மூலம் பெறப்பட்டுள்ளன.
அதிக மருத்துவ ஆலோசனைகள் பெற்ற மாவட்டத்தில் ஆந்திரப் பிரதேசம் முதல் இடத்தில் உள்ளது. இங்கு 27,51, 271 ஆலோசனைகள் பெறப்பட்டுள்ளன. தமிழகம் 3வது இடத்தில் உள்ளது. இங்கு 14,76,227 ஆலோசனைகள் பெறப்பட்டுள்ளன.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1748652
-----
(Visitor Counter : 216
தேர்தல் ஆணையம்
உலக தேர்தல் அமைப்புகள் சங்க நிர்வாக வாரியத்தின் 11வது கூட்டத்தில் தலைமைத் தேர்தல் ஆணையர் ராஜீவ் குமார் பங்கேற்றார்
கொலம்பியாவின் கார்ட்டஜினாவில் நடைபெற்ற உலகத் தேர்தல் அமைப்புகள் சங்க  நிர்வாகக் குழுவின் 11வது கூட்டத்தில் தலைமைத் தேர்தல் ஆணையர் திரு ராஜீவ் குமார் தலைமையில் மூன்று பேர் கொண்ட இந்தியத் தேர்தல் ஆணையப் பிரதிநிதிகள் குழு பங்கேற்றது.
உலகளாவிய சங்கமான ஏ-வெப், தேர்தல் நிர்வாக அமைப்புகளுக்கிடையே ஒத்துழைப்பை வளர்ப்பதில் முக்கியப் பங்கு வகிக்கிறது என்றும், ஒவ்வொருவரின் அனுபவங்கள் மற்றும் சிறந்த நடைமுறைகளில் இருந்து கற்றுக்கொள்ள உதவுகிறது என்றும் கூட்ட விவாதத்தின் போது, தலைமைத் தேர்தல் ஆணையர் திரு குமார் கூறினார். உலக அளவில் தேர்தல் நேர்மையைத் தடம்புரளச் செய்வதற்கு முயற்சிக்கும் மோசடி செயல்கள் போன்ற கடுமையான சவால்களை எதிர்கொள்ள, தேர்தல் நிர்வாக அமைப்புகள் ஏ-வெப் போன்ற அமைப்புகள் மூலம் ஒன்றிணைந்து செயல்பட முடியும் என்பதை அவர் வலியுறுத்தினார்.
கூட்டத்தில் மற்ற நிகழ்ச்சி நிரல்களுடன் ஏ-வெப் இணையப்பக்கத்தை உருவாக்குதல், தேர்தல் நிர்வாக அமைப்புகளுக்கான உலகளாவிய ஏ-வெப் விருதுகளை நிறுவுதல் என்ற ஆலோசனைகளைத் தலைமைத் தேர்தல் ஆணையர் திரு ராஜீவ் குமார் முன்வைத்தார். இரண்டு ஆலோசனைகளும் ஏ-வெப் நிர்வாகக் குழுவால் ஏற்கப்பட்டன.
11 வது ஏ-வெப் நிர்வாகக் குழு கூட்டத்திற்கிடையே, இந்தியத் தேர்தல் ஆணையத்தின் மின்னணு தபால் வாக்குச் சீட்டு முறை குறித்து, கொரியா குடியரசின் தேசிய தேர்தல் ஆணையத்துடன் இருதரப்பு சந்திப்பும் நடைபெற்றது.
2013, அக்டோபர் மாதம் கொரியக் குடியரசின் சியோலில் ஏ-வெப் நிறுவப்பட்டது. 2011-12 முதல் ஏ-வெப் உருவாக்க நடைமுறையில் இந்தியத் தேர்தல் ஆணையம் மிக நெருக்கமான தொடர்பைக் கொண்டிருந்தது. 2013, அக்டோபரில் இதன் தொடக்கத்திலிருந்து தொடர்ச்சியாக இரண்டு முறை  இதன் நிர்வாகக்குழு உறுப்பினராக இருந்தது. 2017-19 காலத்தில் இந்தியத் தேர்தல் ஆணையம் ஏ-வெப் துணைத் தலைவராகப் பொறுப்பேற்றது; 2019-22 காலத்தில் தலைவராக இருந்த இந்தியத் தேர்தல் ஆணையம், தற்போது உடனடி முன்னாள் தலைவர் என்ற முறையில் 2022-24 ஆம் ஆண்டிற்கான நிர்வாகக் குழுவில் உறுப்பினராக உள்ளது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1938874
நிதி அமைச்சகம்
நேரடி வரிவிதிப்புகள் தொடர்பாக மேற்கொள்ளப்படும் நடவடிக்கைகளின் நோக்கமானது, நடைமுறைகளை எளிமையாக்குதல், தொழில்முனைவோருக்கான ஆர்வத்தை தூண்டுதல், பொதுமக்களுக்கு வரி நிவாரணம் வழங்குதல்:
மத்திய நிதி மற்றும் பெருநிறுவனங்கள் விவகாரத்துறை அமைச்சர் திருமதி.நிர்மலா சீதாராமன் நாடாளுமன்றத்தில் இன்று தாக்கல் செய்த மத்திய பட்ஜெட் 2023-24-ல் அறிவிக்கப்பட்ட நேரடி வரிவிதிப்புகள் தொடர்பாக மேற்கொள்ளப்படும் நடவடிக்கைகளின் நோக்கமானது, நடைமுறைகளை எளிமையாக்குதல், தொழில்முனைவோருக்கான ஆர்வத்தை தூண்டுதல், பொதுமக்களுக்கு வரி நிவாரணம் வழங்குதல் ஆகும். அதாவது வரிவிதிப்பு நடவடிக்கைகளை நிலையாக, தொடர்ச்சியாக, எளிமையாக மேற்கொள்வதை கருத்தில் கொண்டே நேரடி வரிவிதிப்புகள் தொடர்பாக நடவடிக்கைகள் செயல்படுத்தப்படுகிறது.
அடுத்த தலைமுறைக்கான பொது வருமானவரி தாக்கலின் விண்ணப்பம் வெளிவரவிருப்பதாக தெரிவித்துள்ள மத்திய நிதி அமைச்சர், வரி செலுத்துபவர்கள் தொடர்பான சேவைகள் சிறப்பான வகையிலும், அவர்களுக்கு ஏற்ற வகையில் செயல்பட்டு, அவர்களுடைய குறைகளை நிவர்த்தி செய்யும் விதமாக அமையும் என்றார். வரி செலுத்துபவர்களுக்கான வலைதளத்தில் ஒரே நாளில் 72 இலட்சம் வருமான வரி தாக்கல் விண்ணப்பங்களை பதிவு செய்யப்பட்டுள்ளது. இந்த ஆண்டு மட்டும் 6.5 கோடிகளுக்கும் மேலாக விண்ணப்பங்கள் பரிசீலிக்கப்பட்டு உரிய நடவடிக்கைகள் மேற்கொள்ளப்பட்டது.
ஆண்டு வருமானம் ரூ.2 கோடி வரையிலான சிறு நிறுவனங்கள், ஆண்டு வருமானம் ரூ.50 இலட்சம் வரையிலான குறிப்பிட்ட தொழிலைச் சார்ந்தவர்கள் முன்னறிவிக்கப்பட்ட வரிவிதிப்பு தொடர்பான பலன்களை அனுபவிக்க முடியும் என்று திருமதி. நிர்மலா சீதாராமன் தெரிவித்துள்ளார்.
இந்தாண்டு மார்ச் 31ம் தேதிக்குள் தொடங்கப்படும் ஸ்டார்ட் அப் நிறுவனங்களுக்கு வருமானவரி விதிப்பில் நன்மை கிடைக்கும் வகையில் அறிவிக்கப்பட்டிருந்தது. அதனை அடுத்த ஆண்டு மார்ச் 31ம் தேதி வரை நீட்டிப்பு செய்யப்பட்டுள்ளது. சிறு அளவிலான மேல்முறையீடுகளை தீர்வு காண்பதற்காக 100 இணை ஆணையர்கள் நியமிக்கப்படவிருப்பதாக திருமதி. நிர்மலா சீதாராமன் தெரிவித்துள்ளார்.
வீட்டு வசதி, நகர்ப்புறம் மற்றும் கிராமப்புற வளர்ச்சி, மேம்பாட்டு நடவடிக்கைகள் போன்றவைகளுக்காக மத்திய, மாநில அரசுகளின் ஆளுமைகளுக்குட்பட்டு அமைக்கப்பட்ட வாரியங்கள், ஆணையங்கள் தொடர்பாக பெறப்படும் நிதி ஆதாரங்களுக்கு வருமானவரி விலக்கு அளிக்கப்படும் என்று மத்திய நிதி அமைச்சர் கூறியுள்ளார்.
மேலும் விவரங்களுக்கு இந்த ஆங்கில செய்தி குறிப்பைக் காணலாம்: https://pib.gov.in/PressReleasePage.aspx?PRID=1895284
(Visitor Counter : 131
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஜம்முவில் மத்திய நிர்வாக தீர்ப்பாயம் அமர்வை மத்திய அமைச்சர் டாக்டர் ஜிதேந்திர சிங் துவக்கி வைத்தார்.
ஜம்மு, காஷ்மீர், லடாக் ஆகிய யூனியன் பிரதேசங்களுக்கான, மத்திய நிர்வாகத் தீர்ப்பாயத்தின் பதினெட்டாவது அமர்வை, மத்திய வடகிழக்கு மண்டல மேம்பாட்டுக்கான இணை அமைச்சர் , MoS பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வுதியம், அணுசக்தி, விண்வெளித்துறை ஆகிய துறைகளுக்கான மத்திய அமைச்சர் டாக்டர் ஜிதேந்திர சிங் காணொளி மாநாட்டின் மூலமாக இன்று துவக்கி வைத்தார். மத்திய நிர்வாகத் தீர்ப்பாயத்தின் ஜம்மு அமர்வு, அரசு ஊழியர்களின் பணி விவரங்கள் தொடர்பான வழக்குகளை மட்டுமே விசாரிப்பதற்காக ஏற்படுத்தப்பட்டுள்ளது. இதனால் மற்ற பல நீதிமன்றங்களில் சுமை குறையும்; இதனால் அந்த நீதிமன்றங்களால் மற்ற வழக்குகளை விரைவாக முடிக்க முடியும். அதுமட்டுமல்லாமல் நிர்வாகத் தீர்ப்பாயத்தின் கீழ் வரும் அனைவருக்கும் தங்களது குறைகளுக்கும், பணி தொடர்பான பிரச்சினைகளுக்கும் விரைந்து நிவாரணம் பெறுவதற்கு வழிவகுக்கும் என்று டாக்டர் ஜிதேந்திர சிங் கூறினார். மோடி அரசு “வெளிப்படைத்தன்மை”, “அனைவருக்கும் நீதி” என்பதற்கு உறுதிபூண்டுள்ளது. கடந்த ஆறு ஆண்டுகளாக மேற்கொள்ளப்பட்டுள்ள, மக்களுக்கு நன்மை பயக்கக்கூடிய சீர்திருத்தங்கள், ஜம்மு, காஷ்மீர், லடாக் உட்பட நாட்டில் உள்ள அனைத்து மக்களுக்கும் பயனளித்துள்ளன. ஜம்மு, காஷ்மீர், லடாக் ஆகிய இடங்களில் உள்ள மக்களின் நன்மைக்காக, அரசியல் சட்டம் 370 மற்றும் 35A ஆகியவை, 5 ஆகஸ்ட் 2019 அன்று ரத்து செய்யப்பட்ட பிறகு, 800க்கும் அதிகமான மத்திய சட்டங்கள் தற்போது ஜம்மு காஷ்மீருக்கும் பொருந்துவதாக உள்ளன. அதனால் இப்போது ஜம்மு, காஷ்மீர், லடாக் மக்கள் இந்தியாவின் இதர இடங்களில் உள்ள மக்களைப் போன்று அதே உரிமைகளைப் பெற்றுள்ளனர். நிலுவையிலுள்ள கிட்டத்தட்ட 30,000 வழக்குகள் கால வரம்புக்கு உட்பட்டு நியாயமான முறையில் தீர்த்து வைக்கப்படும் என்று டாக்டர் ஜிதேந்திர சிங் நம்பிக்கை தெரிவித்தார்.
DoPT யின் மூன்று முக்கிய முகமைகளான CAT, CIC, CVC ஆகியவை தற்போது ஜம்மு, காஷ்மீர், லடாக் யூனியன் பிரதேசங்களிலும் இயங்கிவருகின்றன என்று டாக்டர் ஜிதேந்திர சிங் கூறினார். முன்னதாக 28.5.2020 அன்று வெளியிடப்பட்ட அறிவிப்பின்படி நிர்வாகத் தீர்ப்பாய சட்டம் 1985  பிரிவு 5, உட்பிரிவு 7இன் படி வழங்கப்பட்டுள்ள அதிகாரங்களுக்கு உட்பட்டு ஜம்மு, காஷ்மீர், லடாக் யூனியன் பிரதேசங்களில், மத்திய நிர்வாகத் தீர்ப்பாயம் சாதாரணமாக ஜம்முவிலும், ஸ்ரீநகரிலும் இயங்கும் என்று மத்திய அரசு குறிப்பிட்டிருந்தது. இதேபோல மத்திய தகவல் ஆணையம், ஜம்மு, காஷ்மீர், லடாக் யூனியன் பிரதேசங்களின் விண்ணப்பதாரர்களிடமிருந்து வரும் தகவல் அறியும் உரிமை சட்டத்தின் கீழான விண்ணப்பங்களை 15.5.2020 முதல் விசாரிக்கத் துவங்கியுள்ளது. மத்திய விஜிலென்ஸ் ஆணையத்தின் ஊழல் தடுப்பு சட்டத்துக்கான சட்ட வரம்பு ஜம்மு-காஷ்மீர் யூனியன் பிரதேசத்திற்கும் விரிவுபடுத்தப்பட்டுள்ளது என்று மத்திய ஊழல் தடுப்பு ஆணையர் திரு சஞ்சய் கோத்தாரி 5 மே 2020 அன்று தம்மைச் சந்தித்தபோது தம்மிடம் கூறியதாக டாக்டர் ஜிதேந்திர சிங் தெரிவித்தார்.
(Visitor Counter : 383
நாட்டின் கடல்சார் துறையை விரிவுபடுத்தவும், நவீனப்படுத்தவும் மத்திய அரசு பல்வேறு முயற்சிகளை மேற்கொண்டு வருகிறது. கடல்சார் துறையில் உள்கட்டமைப்பு மேம்பாடு என்பது ஒரு தொடர்ச்சியான செயல்முறையாகும். புதிய கப்பல் நிறுத்தும் தளங்கள் மற்றும் முனையங்கள் கட்டுதல், ஏற்கனவே உள்ள கப்பல் நிறுத்தும் தளங்கள் மற்றும் முனையங்களை இயந்திரமயமாக்குதல், துறைமுக நுழைவுப் பகுதிகளில் பெரிய கப்பல்களை ஈர்ப்பதற்கு கடலின் அடிப்பகுதியை ஆழப்படுத்துவதற்கான தூர்வாருதல், சாலை மற்றும் ரயில் இணைப்பை மேம்படுத்துதல், பெரிய துறைமுகங்களின் திறனை அதிகரிக்க உதவுதல் ஆகியவை இந்த செயல்முறையில் அடங்கும். இதன் விளைவாக, பெரிய துறைமுகங்களின் சரக்கு கையாளும் திறன் படிப்படியாக அதிகரித்து வருகிறது. 31.3.2023 நிலவரப்படி, பெரிய துறைமுகங்களின் நிறுவப்பட்ட திறன் 1,617 மெட்ரிக் டன் ஆகும். இது முக்கிய துறைமுகங்களில் தற்போதுள்ள சரக்கு போக்குவரத்தை கையாள போதுமானது.
கடல்சார் பயிற்சி, தேர்வு, சான்றளிப்பு முறை ஆகியவற்றின் தரத்தை மேம்படுத்தவும், கடல்சார் பயிற்சி வாய்ப்புகளை அதிகரிக்கவும், மாலுமிகளுக்கான நல நடவடிக்கைகளை மேற்கொள்ளவும் அரசு பல்வேறு முனைப்பான நடவடிக்கைகளை மேற்கொண்டு வருகிறது. இந்த நடவடிக்கைகள் காரணமாக, இந்த ஆண்டில் இந்திய மற்றும் வெளிநாட்டுக் கொடிகள் கொண்ட கப்பல்களில் பணியமர்த்தப்பட்ட இந்திய மாலுமிகளின் எண்ணிக்கை 2,82,918 என்ற சாதனை அளவை எட்டியுள்ளது. கப்பல் கட்டுமானம் மற்றும் கப்பல்களில் இந்தியக் கொடிபறப்பதை மேம்படுத்துவதற்கான சில கொள்கைகள் பின்வருமாறு:
கப்பல் கட்டும் நிதி உதவிக் கொள்கை : இந்திய கப்பல் கட்டும் தளங்களுக்கான நிதி உதவிக் கொள்கைக்கு மத்திய அரசு ஒப்புதல் அளித்துள்ளது. இந்திய கப்பல் கட்டும் தளங்களுக்கு ஒப்பந்த விலை, உண்மையான ரசீதுகள், நியாயமான விலை  ஆகியவற்றில் 20% நிதி உதவி வழங்கப்படுகிறது. வழங்கப்படும் நிதி உதவி ஒவ்வொரு மூன்று ஆண்டுகளுக்கும் 3% குறைகிறது.
இந்திய கப்பல் நிறுவனங்களுக்கு மானிய உதவி:அமைச்சகங்கள் மற்றும் மத்திய பொதுத்துறை நிறுவனங்கள்  விடுத்த உலகளாவிய டெண்டர்களில் இந்திய கப்பல் நிறுவனங்களுக்கு மானிய உதவியாக ஐந்து ஆண்டுகளில் ரூ.1624 கோடியை வழங்குவதன் மூலம் இந்தியாவில் வணிகக் கப்பல்களை ஊக்குவிக்கும் திட்டத்திற்கு ஒப்புதல் அளிக்கப்பட்டுள்ளது. மானிய உதவி விகிதம் கப்பலின் வயதை அடிப்படையாகக் கொண்டது. இத்திட்டம் தொழில்முனைவோரை இந்திய கொடியின் கீழ் கப்பல்களை பதிவு செய்ய ஊக்குவிக்கிறது.
இத்தகவலை மத்திய துறைமுகங்கள், கப்பல் போக்குவரத்து மற்றும் நீர்வழிப்பாதைகள் துறை அமைச்சர் திரு சர்பானந்த சோனாவால் மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பு மருந்து வழங்கலின் 223-வது நாள்: 61 கோடிக்கும் அதிகமானோருக்கு இது வரை தடுப்பூசிகள் செலுத்தப்பட்டு, முக்கிய மைல்கல்லை இந்தியா எட்டியுள்ளது
இன்றிரவு 7 மணி அளவில் வெளியான தற்காலிக அறிக்கையின் படி, 61 கோடிக்கும் அதிகமானோருக்கு  கொவிட்-19 தடுப்பூசிகளை நாடு இது வரை செலுத்தி முக்கிய மைல்கல்லை எட்டியுள்ளது.
இன்றிரவு 7 மணி அளவில் வெளியான தற்காலிக அறிக்கையின் படி, சுமார் 68 லட்சம்  தடுப்பூசி டோஸ்கள் இன்று வழங்கப்பட்டுள்ளன. இன்றைய தினத்திற்கான இறுதி அறிக்கைகள் இன்று பின்னரவில் நிறைவு செய்யப்படும்.
இதுவரை ஒட்டுமொத்தமாக சுகாதார பணியாளர்களில் 10356040 பேருக்கு முதல் டோசும், 8292060 பேருக்கு இரண்டாவது டோசும், முன்கள பணியாளர்களில் 18314022 பேருக்கு முதல் டோசும், 12854105 பேருக்கு இரண்டாவது டோசும், 18-44 வயதுப் பிரிவினரில் 231895731 பேருக்கு முதல் டோசும், 23374357 பேருக்கு இரண்டாவது டோசும், 45-59 வயதுப் பிரிவினரில் 126391319 பேருக்கு முதல் டோசும், 51317222 பேருக்கு இரண்டாவது டோசும், 60 வயதுக்கு மேற்பட்டவர்களில் 84943408 பேருக்கு முதல் டோசும், 43305309 பேருக்கு இரண்டாவது டோசும் என மொத்தம் 471900520 முதல் டோசுகளும் 139143053 இரண்டாவது டோசுகளும் வழங்கப்பட்டுள்ளன.
இன்று மட்டும் , சுகாதார பணியாளர்களில் 508 பேருக்கு முதல் டோசும், 16779 பேருக்கு இரண்டாவது டோசும், முன்கள பணியாளர்களில் 1937 பேருக்கு முதல் டோசும், 67981 பேருக்கு இரண்டாவது டோசும், 18-44 வயதுப் பிரிவினரில் 3459041 பேருக்கு முதல் டோசும், 1027572 பேருக்கு இரண்டாவது டோசும், 45-59 வயதுப் பிரிவினரில் 858428 பேருக்கு முதல் டோசும், 647765 பேருக்கு இரண்டாவது டோசும், 60 வயதுக்கு மேற்பட்டவர்களில் 368200 பேருக்கு முதல் டோசும், 339094 பேருக்கு இரண்டாவது டோசும் என மொத்தம் 4688114 முதல் டோசுகளும் 2099191 இரண்டாவது டோசுகளும் வழங்கப்பட்டுள்ளன.
கொவிட்-19 தொற்றிலிருந்து மக்களை காப்பாற்றக்கூடிய கருவியாக தடுப்புமருந்து வழங்கல் இருப்பதால், உயர்மட்ட அளவில் அது தொடர்ந்து ஆய்வு செய்யப்பட்டு, கண்காணிக்கப்படுகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1749336
(Visitor Counter : 143
நிதி அமைச்சகம்
காப்பீட்டு சேவைகள் தொடர்பான புகார்களுக்கு விரைவில் தீர்வு காண காப்பீட்டு குறை தீர்ப்பாளர் விதிகள், 2017-இல் விரிவான திருத்தங்கள் அறிவிப்பு
காப்பீடு சேவைகள் தொடர்பான புகார்களை உரிய நேரத்தில், குறைந்த செலவில், பாரபட்சமின்றி வழங்கும் வகையில் காப்பீட்டு குறை தீர்ப்பாளர் அமைப்பு முறையின் பணிகளை மேம்படுத்தும் நோக்கத்தோடு, காப்பீட்டு குறை தீர்ப்பாளர் விதிகள், 2017-இல் விரிவான திருத்தங்களை மார்ச் 2-ஆம் தேதி அரசு அறிவித்தது.
இதன்படி காப்பீட்டாளர், முகவர்கள், இடைத்தரகர்கள் உள்ளிட்டோரின் சேவைகள் மீதான புகார்களும் குறை தீர்ப்பாளர்களிடம் வழங்கப்படும். மேலும் காப்பீட்டு இடைத்தரகர்களும் குறை தீர்ப்பாளர் அமைப்புமுறையின் வரம்பிற்குள் கொண்டு வரப்பட்டுள்ளனர்.
திருத்தியமைக்கப்பட்ட விதிகளின்படி உரிய காலத்தில், குறைந்த செலவில் குறைகளை தீர்க்கும் அமைப்புமுறை வலுப்படுத்தப்பட்டுள்ளது. மேலும் காப்பீட்டுதாரர்கள் இணையதளம் வாயிலாக தங்களது புகார்களை வழங்கவும், புகார்கள் குறித்த தற்போதைய நிலையை இணையதளத்தில் அறியவும் வசதிகள் செய்து தரப்படும்.
புகார்களை காணொலிக் காட்சி வாயிலாகவும் குறை தீர்ப்பாளர் விசாரிக்கலாம்.
அரசிதழில் வெளியிடப்பட்டுள்ள விரிவான அறிவிப்பை காண இங்கே கிளிக் செய்யவும்:
https://static.pib.gov.in/WriteReadData/specificdocs/documents/2021/mar/doc20213301.pdf
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1702099
பிரதமர் அலுவலகம்
சிபிஐ வைர விழா கொண்டாட்டங்களை ஏப்ரல் 3-ம் தேதி பிரதமர் தொடங்கி வைக்கிறார்
மத்திய புலனாய்வு அமைப்பின்  வைர விழா கொண்டாட்டங்களை பிரதமர் திரு.நரேந்திர மோடி ஏப்ரல் 3-ம் தேதி மதியம் 12 மணிக்கு புது தில்லியில் உள்ள விஞ்ஞான் பவனில் தொடங்கி வைக்கிறார்.
இந்த நிகழ்ச்சியின் போது, சிறப்பான சேவைக்கான குடியரசுத் தலைவரின் காவல் பதக்கம் மற்றும் சிபிஐயின் சிறந்த புலனாய்வு அதிகாரிகளுக்கு பிரதமர் மோடி தங்கப் பதக்கங்களை வழங்கவுள்ளார். மேலும், ஷில்லாங், புனே மற்றும் நாக்பூரில் புதிதாக கட்டப்பட்டுள்ள சிபிஐ அலுவலக வளாகங்களையும் பிரதமர் திறந்து வைக்கிறார். சிபிஐயின் வைர விழா கொண்டாட்ட ஆண்டைக் குறிக்கும் தபால்தலை மற்றும் நினைவு நாணயத்தை அவர் வெளியிடவுள்ளார். சிபிஐயின் ட்விட்டர் பக்கத்தையும் அவர் தொடங்கி வைக்கவுள்ளார்.
ஏப்ரல் 1, 1963 தேதியிட்ட இந்திய அரசின் உள்துறை அமைச்சகத்தின் தீர்மானத்தின் மூலம் மத்திய புலனாய்வு அமைப்பு நிறுவப்பட்டது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
குறிப்பிட்ட பணியில் திறமையானவர்கள் மற்றும் நிபுணர்களைச் சேர்க்க பக்கவாட்டுப் பணிச்சேர்ப்பு நியமனங்களை பிரதமர் நரேந்திர மோடி தலைமையிலான அரசு ஒழுங்குமுறைப்படுத்தியுள்ளது: மத்திய அமைச்சர் டாக்டர் ஜிதேந்திர சிங்
குறிப்பிட்ட பணியில் திறமையானவர்கள் மற்றும் நிபுணர்களை சேர்க்க பக்கவாட்டுப் பணிச்சேர்ப்பு நியமனங்களைப் பிரதமர் நரேந்திர மோடி தலைமையிலான அரசு ஒழுங்குமுறைப்படுத்தியுள்ளது என்று மத்திய பணியாளர் மற்றும் பயிற்சித் துறை இணையமைச்சர் டாக்டர் ஜிதேந்திர சிங் கூறியுள்ளார்.
21 அமைச்சகங்கள் மற்றும் மத்திய அரசின் துறைகளுக்கு 3 இணைச் செயலாளர்கள், 18 இயக்குனர்கள் மற்றும் 9 துணைச் செயலாளர்கள் புதிதாகச் சேர்க்கப்பட்டனர்.
இவர்களுடன், புதுதில்லியில் உள்ள இந்திய பொது நிர்வாக மையத்தில்  நடந்த 15 நாள் பயிற்சி நிகழச்சியில் மத்திய அமைச்சர் கலந்துரையாடினார்.
பக்கவாட்டுப் பணிச்சேர்ப்பு நியமனங்களை முந்தை அரசுகளும் செய்துள்ளன எனவும், முன்னாள் பிரதமர் டாக்டர் மன்மோகன் சிங் தலைமைப் பொருளாதார ஆலோசகராக கடந்த 1972ம் ஆண்டு சேர்க்கப்பட்டார் எனவும் மத்திய அமைச்சர் ஜிதேந்திர சிங் நினைவு கூர்ந்தார்.
ஆனால், இந்த பக்கவாட்டுப் பணிச்சேர்ப்பு நியமனங்களை, பிரதமர் நரேந்திர மோடி தலைமையிலான அரசு யுபிஎஸ்சி மூலம் மெரிட் மற்றும் அனுபவம் அடிப்படையில் வெளிப்படையான முறையில் தேர்வு செய்கிறது என அவர் கூறினார்.
பிரதமர் நரேந்திர மோடி தொடங்கிய பல முன்னணித் திட்டங்களுக்கு புதிய திறமையான நிபுணர்கள் தேர்வு செய்வதுதான், இந்த பக்கவாட்டுப் பணிச்சேர்ப்பு நியமனத்தின் இறுதியான இலக்கு என மத்திய அமைச்சர் கூறினார்.
உலகளவில் இந்தியா முன்னணியில் சென்று கொண்டிருக்கும் வேளையில், இந்த நியமனங்கள் நடைபெறுவதாக அவர் குறிப்பிட்டார்.
பெருநிறுவனங்கள் மற்றும் அரசுத்துறைக்கும் இடையே உள்ள இடைவெளி குறைந்து வருவதாகவும், இன்றைய புதிய வேலைகளுக்கான அணுகுமுறையில் அதிகளவிலான திறமை தேவைப்படுகிறது என்றும் மத்திய அமைச்சர் கருத்து தெரிவித்தார்.
உலகளவில் இந்தியாவின் நிலை உயர்ந்து வருவதால், புதிதாக சேர்ந்த உயர் அதிகாரிகள் தங்களுக்குக் கிடைந்த சிறந்த வாய்ப்பைப் பயன்படுத்தி, நாட்டின் மேம்பாட்டுக்கு பங்களிக்க முடியும் எனவும் டாக்டர் ஜிதேந்திர சிங் கூறினார்.
இன்றைய முயற்சிகள், அடுத்த 25 ஆண்டுகளில், 100வது சுதந்திரத்தை கொண்டாடும்போது, இந்தியாவை உலகின் முன்னணி நாடாக மாற்ற முடியும் எனவும் அமைச்சர் கூறினார்.
இந்நிகழ்ச்சியில் ஐஐபிஏ தலைமை இயக்குனர் திரு எஸ்.என். திரிபாதி, பதிவாளர் திரு அமிதாப் ரஞ்சன், உட்பட பலர் கலந்து கொண்டனர்.